**ZÁPISNICA**

**zo zasadnutia P OPK Rožňava, zo dňa 11.12.2017**

Prítomní: podľa prezenčnej listiny

Zasadnutie P OPK otvoril a viedol JUDr. Ivan Gallo predseda OPK s nasledovným programom, program členovia predstavenstva jednohlasne schválili :

1./ Otvorenie

2./ Kontrola plnenia uznesení

3./ Správa o činnosti kancelárie OPK

4./ Správa predsedu ekonomickej komisie

5./ Rôzne

6./ Diskusia

7./ Návrh na uznesenie

8./ Ukončenie

Overovatelia zápisnice : Ing. Milan Timár, Mgr.art. Gabriel Borzy

Návrhová komisia: Ing. František Szőllős

Zapisovateľ : Piljan Ján

2./ kontrola plnenia uznesení z zasadnutia P OPK konaného 22.11.2017

Správu predniesol Ján Piljan

správa je písomne spracovaná a priložená k prvopisu zápisnice

3./ Správa o činnosti kancelárie OPK

Správu predniesol Ján Piljan , informoval prítomných členov predstavenstva o činnosti kancelárie

z ostatného zasadnutia predstavenstva OPK a došlej pošte

4./ Predseda ekonomickej komisie Ing. Vojtech Farkašovský predniesol informácii o finančnej situácii

o plnení rozpočtu .

5./ V rôznom JUDr. Ivan Gallo predseda P OPK navrhol z dôvodu konania sa XI poľovníckeho plesu

prípravný výbor v zložení: JUDr. Ivan Gallo, Róbert Kováč, Ing. Marcel Lehocký, Ing. Róbert

Hanuštiak, ďalej informoval o zabezpečení hudobnej skupiny TRITON a objednanie

Konferencierky. Možnosti objednať tlač lístkov – pozvánok do tlačiarne Roven, zároveň odporučil

pozvať čestných hostí konkreétne predsedu RgO SPZ Ing. Jána Valentíka s manželkou, primátora

mesta Rožňava s manželkou a poslanca NR SR s partnerkou. Taktiež navrhol pozvať prezidenta

SPK a SPZ Ing. Tibora Lebockého

Ing. Róbert Hanuštiak navrhol ako doplnok cimbalovú kapelu na vyplnenie prestávok.

Vedúci kancelárie Piljan Ján informoval prítomných o výrube stromov v okolí parkoviska ktoré sú

vo vlastníctve Slovenského pozemkového fondu, ktorý súhlasil s výrubom, zároveň všetky strovy

určené k výrubu boli obhliadnuté pracovníčkou mestského odboru životného prostredia, ktoré

súhlasilo s výrubom. Výrub uskutočnia Technické služby mesta Rožňava a vyťaženú hmotu si

vezmú za výrub uvedených stromov.

Informoval o žiadosti p. Mihalikovej kandidátke o prvý poľovný lístok, ktorá žiadala o vrátenie

alikvotnej čiastky za kurz, ktorý už nemôže u nás absolvovať z dôvodu odsťahovania sa do

zahraničia

6./ V diskusii vystúpili:

JUDr. Ján Gallo sa informoval o úhrade súdnych trov – kontrole uznesenia z konferencie OPK.

Mgr. art. Gabriel Borzy informoval o stretnutí s projektantkou ohľadne projekcie strelnice,ktoré sa

bude realizovať v mesiaci január.

8./ Uznesenie predniesol Ing. F. Szőllős, ktoré prítomný jednohlasne schválili

9./ Ukončenie previedol predseda OPK JUDr. Ivan Gallo a poďakoval prítomným za

aktívnu účasť na dnešnom zasadnutí a počas celého uplynulého obdobia poprial k blížiacim sa

sviatkom ich príjemné prežitie a všetko dobré v Novom roku 2018

**N Á V R H N A U Z N E S E N I E**

Predstavenstvo OPK:

Berie na vedomie:

* Kontrolu plnenia uznesení , tak ako boli prednesené vedúcim kancelárie OPK
* Správu o činnosti kancelárie OPK prednesenú vedúcim kancelárie OPK
* Informáciu predsedu P OPK k príprave poľovníckeho plesu

Schvaľuje:

* Žiadosť p. Mihalikovej o vrátenie alikvotnej čiastky
* Správu predsedu ekonomickej komisie a jeho návrh na vyplatenie náhrad za činnosť v predstavenstve OPK
* Organizačný výbor XI. Poľovníckeho plesu tak ako bol prednesený
* Vstupné na ples 30,- €, tombola v hodnote 1,- €
* 8 voľnýcch miest pre čestných hostí, ktorí budú na ples pozvaní

Ukladá:

* 1./ Vstúpiť do jednania s p. Mihalikovou ohľadne vrátenia alikvotnej čiastkyza kurz
* a poprípade jej navrhnúť individuálne doštudovanie

Termín : 20.12.2017 zodpovedný: vedúci kancelárie

Zapisovateľ:

Piljan Ján ....................................

Overovatelia zápisnice:

Mgr.art Gabriel Borzy ..........................

Ing. Milan Timár .........................

V Rožňave dňa 11.12.2017